Bergedel

Bergedel, begedil (), perkedel atau pergedel  () adalah makanan yang diperbuat daripada kentang dilumatkan dan dicampur dengan daging cincang, hirisan daun rempah serta isi lain sebelum digoreng.

Ia merupakan hidangan dimakan sebagai pembuka selera mahupun sebagai sampingan makanan lain seperti nasi lemak, nasi tumpang, nasi kuning atau soto ayam.

 Etimologi 
Perkataan bergedel atau perkedel (Indonesia), merupakan perkataan pinjaman berasal daripada frikadel, iaitu sejenis bebola daging khusus dalam masakan Belanda. Ia diperkenalkan oleh penjajah Belanda ke kepulauan Hindia Timur (kini Indonesia) menggunakan  daging kisar lembu, babi atau ikan; masyarakat Jawa mempelajari resipi ini dan mengantikan dengan sayuran. Penghijrahan ramai orang Jawa ke pulau dan tempat serantau berhampiran seperti Singapura dan Semenanjung Melayu lalu menyebarkan sajian ini dalam masakan masyarakat setempat.

 Pembuatan 
Kentang merupakan bahan paling utama untuk membuat hidangan ini, namun ia ada juga dibuat daripada ubi lain seperti ubi keledek atau ubi kayu. Ubi ini direbus atau digoreng sehingga ia cukup empuk agar dapat dilumatkan. Rempah perencah ditambahkan ke dalam adunan khususnya daun bawang atau saderi.

Bahan utama iaitu daging cincang dicampurkan sebagai isi, namun ia boleh dipelbagaikan termasuk tauhu (sebagai "bergedel tauhu") dan jagung - daging pekasam ada juga ada menjadi pilihan dalam resipi dari kawasan tertentu di Malaysia. Bebola kentang berisi ini dicelupkan dengan telur ayam lalu digoreng celur.

Rujukan

Kategori:Masakan Indonesia
Kategori:Masakan Malaysia
Kategori:Masakan Singapura